kardosdrur/scandi-wiki huggingface dataset:
VM i bandy 2007

Verdensmesterskabet i bandy 2007 var det 27. VM i bandy gennem tiden, og mesterskabet blev arrangeret af Federation of International Bandy. Turneringen blev afviklet i Kemerovo, Rusland i perioden 28. januar – 4. februar 2007. VM var opdelt i en A-turnering med seks hold og en B-turnering med seks hold.

Mesterskabet blev vundet af Rusland efter finalesejr over Sverige på 3-1. Det var Ruslands anden VM-titel i træk og fjerde i alt. Bronzemedaljerne gik for andet år i træk til Finland, som besejrede Kasakhstan med 5-4 efter golden goal i bronzekampen.

A-VM 

A-VM havde deltagelse af seks hold, som først spillede en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Taberne af semifinalerne mødtes i bronzekampen, mens vinderne spillede finale om verdensmesterskabet. Holdet, der sluttede på sidstepladsen i den indledende runde, spillede kvalifikationskamp til næste års A-VM mod vinderen af B-VM.

Indledende runde

Finalekampe

B-VM 

B-VM havde deltagelse af seks hold, som først spillede en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. Vinderen af B-VM's gruppespil spillede over to kampe mod gruppespillets nr. 2 om førstepladsen ved B-VM og retten til en oprykningskamp til A-gruppen mod nr. 6 fra A-VM. De resterende fire hold spillede placeringskampe om deres endelige placering ved B-VM.

Indledende runde

Placeringskampe

Kvalifikation til A-VM 2008 

A-VM's nr. 6, Hviderusland, og vinderen af B-VM, USA, mødtes i en kvalifikationskamp om den sidste ledige plads ved næste års A-VM. Kampen blev vundet 9-1 af Hviderusland, som dermed sikrede sig endnu en sæson i A-gruppen.

Kilder / eksterne henvisninger 
 Bandysidan.se – World Championships 2006/07  

2007
Sport i 2007
Tiltrædelsestraktaten 2003

Tiltrædelsestraktaten 2003 eller Traktat om tiltrædelse af den Europæiske Union 2003 er en aftale mellem den Europæiske Union og ti lande (Tjekkiet, Estland, Cypern, Letland, Litauen, Ungarn, Malta, Polen, Slovenien, Slovakiet), vedrørende disse landes indlemmelse i EU. Samtidig ændrede denne en række punkter oprindeligt fra Nice-traktaten. 

Traktaten blev underskrevet d. 16. april 2003 i Athen, Grækenland og trådte i kraft d. 1. maj 2004, dagen for udvidelsen af EU.

EU består af en række overlappende strukturer som er et resultat af de mange efterfølgende traktater. Denne traktat ændrer altså flere andre traktater:
Rom-traktaten (etablerer det Europæiske Økonomiske Fællesskab),
Rom-traktaten (etablerer Euratom)
Maastricht-traktaten (etablerer den Europæiske Union)
såvel som andre bestemmelser, som tilsammen danner det nuværende grundlag for EU.

Ændringer inkluderer måden, hvorpå kvalificeret flertal behandles i Rådet for Den Europæiske Union.

EU-traktater
Intermezzo II

Intermezzo II er en ep fra det norske black metal-band Satyricon.

Spor
"A Moment of Clarity" – 6:40
"I.N.R.I." – 2:10 (At 251 BPM) (Sarcófago-cover)
"Nemesis Divina" – 5:15 (Clean Vision Mix)
"Blessed from Below: Melancholy/Oppression/Longing" – 6:03

Satyricon-album
Album fra 1999
Flandern Rundt 2009

Flandern rundt 2009 blev afholdt den 5. april 2009. Det var den 93. udgave af løbet.

I tillæg til de 18 Protour-hold, var også Landbouwkrediet-Colnago, Topsport Vlaanderen-Mercator, Barloworld, Cervélo TestTeam, Skil-Shimano, Vacansoleil Pro Cycling Team og Vorarlberg-Corratec til start ved løbet.

Stijn Devolder vandt som året før løbet efter et soloudbrud kort før mål.

Resultater

Cykelløb i 2009
2009
WrestleMania 2000

WrestleMania 2000 var den 16. udgave af pay-per-view-showet WrestleMania produceret af World Wrestling Federation. Det fandt sted 2. april 2000 fra Arrowhead Pond i Anaheim, Californien, hvor der var 18.034 tilskuere.

Showets main event var en VM-titelkamp, hvor fire wrestlere kæmpede om VM-titlen i en Fatal 4-Way Elimination Match. De fire wrestlere var den regerende verdensmester Triple H, The Rock, Mick Foley og Big Show. WrestleMania 2000 er desuden kendt for at være det eneste WrestleMania-show, hvor der ikke har været en traditionel wrestlingkamp mellem to wrestlere. Showet er også kendetegnet ved, at to af World Wrestling Federations største stjerner – Steve Austin og The Undertaker – ikke deltog overhovedet.

Resultater 

 Big Boss Man og Bull Buchanan besejrede The Godfather og D'Lo Brown (med Ice T og The Godfather's hos)
 WWF Hardcome Championship: Hardcore Holly vandt en battle royal
 Hardcore Holly vandt titlen i en battle royal. De andre deltagere var Crash Holly, Tazz, Viscera, Joey Abs, Rodney, Pete Gas, Taka Michinoku, Funaki, Headbanger Thrasher, Headbanger Mosh, Faarooq og Bradshaw.
 T & A (Test og Albert) (med Trish Stratus) besejrede Head Cheese (Al Snow og Steve Blackman) (med Chester McCheeserton)
 WWF World Tag Team Championship: Edge og Christian besejrede Dudley Boyz (Bubba Ray og D-Von) og Hardy Boyz (Matt Hardy og Jeff Hardy) i en Triangle Ladder Match
 Edge og Christian vandt dermed VM-bælterne.
 Terri Runnels (med The Fabulous Moolah) besejrede The Kat (med Mae Young)
 Val Venis var dommer i kampen.
 Too Cool (Grand Master Sexay og Scotty 2 Hotty) og Chyna besejrede The Radicalz (Eddie Guerrero, Perry Saturn og Dean Malenko)
 WWF Intercontinental Championship: Chris Benoit besejrede Kurt Angle og Chris Jericho i en Triple Threat Match
 WWF European Championship: Chris Jericho besejrede Chris Benoit og Kurt Angle i en Triple Threat Match
 Rikishi og Kane (med Paul Bearer) besejrede D-Generation X (X-Pac og Road Dogg) (med Tori)
 WWF Championship: Triple H (med Stephanie McMahon) besejrede The Rock (med Vince McMahon), Mick Foley (med Linda McMahon) og Big Show (med Shane McMahon) i en Fatal Four-Way Elimination match

Wrestling
Wrestling i 2000
De nova stella

De nova stella (dansk: Om den nye stjerne) er Tycho Brahes personlige beskrivelse fra 1573 af hans observation i 1572 af en supernova, nu betegnet SN 1572.

Henvisning 

 Fotokopi af Tycho Brahes skitse over Cassiopeia og den nye stjerne med den latinske tekst med oversættelse til dansk: "Om den nye og aldrig siden Verdens begyndelse i nogen tidsalders erindring før observerede stjerne..." 
 Astronomer ser Tycho Brahes supernova. Videnskab.dk 2008 

Astronomiens historie
Verdensbilleder
Tycho Brahe
The Forest Is My Throne / Yggdrassil

The Forest Is My Throne/Yggdrasil er et splitalbum af Satyricon og Enslaved.

Spor

Satyricon
"Black Winds" – 7:07
"The Forest Is My Throne" – 5:00
"Min Hyllest til Vinterland" – 5:24
"The Night of the Triumphator" – 6:10

Enslaved
"Heimdallr" – 6:40
"Allfaðr Oðinn" – 7:50
"Intermezzo" – 1:33
"Hal Valr" – 7:26
"Niunda Heim" – 7:39
"The Winter Kingdom Opus I: Resound of Gjallarhorn" – 3:14
"Enslaved" – 6:10

Eksterne henvisninger 
 

Album fra 1995
Satyricon-album
Enslaved-album
Håvard Jørgensen

Håvard Jørgensen, også kendt som Lemarchand, er en norsk guitarist som har spillet i de to black metal-bands Satyricon og Ulver.

Karrieren i Satyricon 
Han blev medlem af bandet Eczema (nu Satyricon) kort efter det blev dannet i 1990. Han deltog på bandets to demoer som guitarist. Efterfølgende stoppede han dog i bandet for i stedet at komme med i Ulver.

Karrieren i Ulver 
Han var guitarist i Ulver fra 1993 til 1998 samt sessionsguitarist i 2000 og 2005.

Diskografi

Med Satyricon 
 1992: All Evil (demo)
 1993: The Forest Is My Throne (demo)

 Med Ulver 
 1993: Rehearsal 1993 (demo)
 1993: Vargnatt (demo)
 1994: Bergtatt - Et Eeventyr i 5 Capitler 1995: Kveldssanger 1996: Nattens Madrigal - Aatte Hymne til Ulven i Manden 1997: The Trilogie - Three Journeyes through the Norwegian Netherworlde (bokssæt)
 1998: Themes From William Blake's The Marriage of Heaven and Hell 2000: Perdition City (som sessionsmusiker)
 2005: Blood Inside'' (som sessionsmusiker)

Referencer

Eksterne henvisninger 
 

Guitarister fra Norge
Sangere fra Norge
Heavy metal-musikere
Satyricon
Ulver
Huskarle

Huskarle (Engelsk: Huscarls, Housecarls) er en hird,  et infanteri, der stammer fra Danmark og Angel/Sachsen (nutidens Slesvig/Holsten).

Huskarle blev hovedsageligt brugt i Danmark i vikingetiden og af de angelsaksiske konger i England omkring 900-1000. Huskarle var et eliteinfanteri i lange brynjer, jernhjælme og bevæbnet med økser og skjolde. 

Huskarle blev bl.a. benyttet i Slaget ved Hastings i 1066 mellem Harold Godwinson fra England og Wilhelm Erobreren fra Normandiet. Wilhelm sejrede ved Senlic Hill nær Hastings.

Militære enheder
Vikingernes krigsførelse
K.I.N.G.

"K.I.N.G." er en single fra det norske black metal-band Satyricons  album Now, Diabolical fra 2006. Singlen blev begrænset til 1000 kopier og kun til det norske marked. Den medfølgende musikvideo er blevet spillet på MTV's Headbangers Ball.

Spor 
"K.I.N.G." – 3:36
"Storm (of the Destroyer)" – 2:48

Musikere 
Satyr – Guitar, bas, keyboards, vokal
Frost – Trommer

Eksterne henvisninger 
 

Satyricon-singler
Singler fra 2006
Sony Records-singler
The Pentagram Burns

"The Pentagram Burns" er en single fra det norske black metal-band Satyricons  album Now, Diabolical fra 2006. Den blev kun udgivet som promo-materiale og indeholder to forskellige versioner af den samme sang.

Spor 
"The Pentagram Burns (club/radio/video edit)" – 04:05
"The Pentagram Burns (album version)" – 05:39

Musikere 
Satyr – Guitar, bas, keyboards, vokal
Frost – Trommer

Satyricon-singler
Singler fra 2006
Sony Records-singler
Ingibjörg Sólrún Gísladóttir

Ingibjörg Sólrún Gísladóttir (født 31. december 1954 i Reykjavík) er en islandsk politiker fra det socialdemokratiske parti Samfylkingin. Hun var fra maj 2007 til januar 2009 landets udenrigsminister.

Uddannelse 
Gísladóttir blev bachelor i historie og litteraturvidenskab fra Islands Universitet i 1979 og cand.mag. samme sted i 1983. Hun var desuden gæstestuderende ved Københavns Universitet.

Politisk karriere 
Hun startede sin politiske karriere i Kvindelisten, som hun repræsenterede i Reykjavíks byråd fra 1982 til 1988 og i parlamentet fra 1991 til 1994. Hun blev borgmester i Reykjavík i 1994 som leder af en koalition af fire partier kaldet Reykjavíklisten, og sad frem til 2003. I 2005 blev hun formand for Samfylkingin. Dette var hun frem til marts 2009, hvor hun blev erstattet som formand af Jóhanna Sigurðardóttir.

Referencer

Eksterne henvisninger 

Altingsmedlemmer
Personer fra Reykjavik
Udenrigsministre fra Island
Socialdemokrater fra Island
Borgmestre fra Island
Det Liberale Parti (Island, 1998)

Det Liberale Parti () var et islandsk liberalt politisk parti, der blev grundlagt i 1998 af fhv. minister Sverrir Hermannsson fra Selvstændighedspartiet. Det Liberale Parti fusionerede i 2012 med to borgergrupper til Daggry (Dögun) og nedlagdes dermed reelt. Dets sidste leder var Guðjón Arnar Kristjánsson.

Partiet støttede Islands NATO-medlemskab, men var imod Irakkrigen og EU-medlemskab. 

I 2006-07 blev det lille højrefløjsparti Ny kraft (Nýtt afl) en del af Det Liberale Parti, og det resulterede i, at det fremtrædende partimedlem Margrét Sverrisdóttir forlod partiet i protest og tilsluttede sig det nye miljøfokuserede parti Islandsbevægelsen – for et levende land (Íslandshreyfingin – lifandi land).

Op til valget i 2007 havde Det Liberale Parti bevæget sig fra at have haft hovedfokus på fiskekvoter og de små fiskersamfund til i stigende at fokusere på indvandring. Det Liberale Parti var på det tidspunkt det eneste islandske parti, der støttede en restriktiv lovgivning på indvandrerområdet, og partiet blev konsekvent anklaget for at være fremmedfjendsk. Partiet gennemførte i januar 2009 en medlemsundersøgelse for at afgøre dets holdning til EU. Resultatet blev, at Det Liberale Parti var imod islandsk EU-medlemskab.

I februar 2009 forlod to altingsmedlemmer partiet. Jón Magnússon meldte sig ind i Selvstændighedspartiet og Kristinn H. Gunnarsson meldte sig ind i Fremskridtspartiet.

Partiet røg ved valget i 2009 ud af Altinget.

Valgresultater

Tidligere politiske partier i Island
Liberale partier
Etableret i 1998
Ophørt i 2012
Christine von Kohl

Christine von Kohl (23. marts 1923 i Berlin – 23. januar 2009 i Wien) var en dansk journalist, menneskerettighedsforkæmper og Balkan-ekspert.

Christine von Kohl var datter af en dansk far (Louis von Kohl, 1882-1962) og en østrigsk mor (Lisa von Kohl, f. Steindl) og forblev livet igennem dansk statsborger. Hun voksede op i Berlin, studerede filosofi og sammenlignende religionshistorie ved Københavns Universitet, men afsluttede aldrig sine studier. I sin ungdom arbejdede hun hos Munksgaards Forlag i København og siden hos forlaget S. Fischer Verlag i Frankfurt.

I 1960'erne var hun bl.a. free lance korrespondent fra Wien for Kristeligt Dagblad og engageret i Simon Wiesenthals arbejde.

I årene 1968 – 1985 boede hun sammen med sin mand, journalisten og forfatteren Wolfgang Libal (1912-2008), i Beograd, hvorfra hun virkede som korrespondent for en række tyske, østrigske og skandinaviske medier. Fra 1990 til 1994 var hun rådgiver ved International Helsinki Federation for Human Rights og tog i Østrig initiativ til dannelse af en forening af venner til flygtninge og fordrevne fra Bosnien-Herzegovina.

Hun har oversat litteratur og radioudsendelser fra skandinaviske sprog til tysk.

I Østrig blev hun i årene for Jugoslaviens opløsning især kendt som en velinformeret kender af forholdene på Balkan, i hvilken egenskab hun ofte var at høre på radio og tv.

Blandt hendes bøger kan nævnes Jugoslawien (1990), Kosovo: Gordischer Knoten am Balkan (1992, sammen med Wolfgang Libal, på dansk: Kosovo : Balkans gordiske knude, 1992), Der Balkan: Stabilität oder Chaos in Europa (2000) og – hendes sidste bog – Eine Dänin am Balkan (2008). Endvidere udgav hun tidsskriftet Balkan.

Tysksprogede forfattere
Faglitterære forfattere fra Østrig
Faglitterære forfattere fra Danmark
Journalister fra Danmark
Oversættere fra Østrig
Oversættere fra Danmark
Østrigere i 1900-tallet
Menneskerettighedsaktivister fra Danmark
Drammensbroen

Drammensbroen er en kassebro som går over Drammenselven i Drammen, Viken fylke i Norge. Broen blev åbnet i 1975, og med sine 1.892 meter er den dermed Norges længste bro. Broen har et spænd på 60 meter og en gennemsejlingshøjde på 12 meter.

Udvidet 
Efter at Drammen i mange år har vært en flaskehals i trafikken, blev  den gamle bro udvidet i  2006, og E18 over Drammensbroen fik fire kørebaner. En ny bro blev bygget op til den gamle, på indersiden mod byen. Trafikken sydover bruger den nye bro, mens trafikken nordover får begge kørebaner på den gamle. Broen er også blevet beklædt med aluminiumsplader, som skal reflektere lyset fra floden på undersiden.

Broer i Viken

Broen
All Evil

All Evil er den første demo fra det norske black metal-band Satyricon. Demoen har officielt intet navn, men er blevet kaldt All Evil efter det første spor på den. Demoen er den eneste Satyricon-udgivelse hvorpå stifterne Wargod og Exhurtum medvirker, samt den eneste hvorpå den senere trommeslager Frost ikke medvirker.

Spor 
 "All Evil" – 05:03	
 "This Red Sky" – 01:45	
 "Dreams of a Satyr" – 04:38	
 "All Evil (kortere version)" – 00:54

Fodnoter 

Demoer
Satyricon-album
Album fra 1992
Det Virtuelle Musikbibliotek

Det Virtuelle Musikbibliotek (DVM) er et digitalt musikbibliotek for studerende, forskere og musikinteresserede igangsat 1999-2001 som et projekt mellem Statsbiblioteket, Det Kongelige Bibliotek, Syddansk Universitetsbibliotek, Aalborg Universitetsbibliotek og Dansk Musikinformations Center; projektet blev støttet af Danmarks Elektroniske Fag- og Forskningsbibliotek. Efter projektfasen er Det Virtuelle Musikbibliotek i 2011 forsat på en ny platform som et samarbejdsprojekt mellem Det Kongelige Bibliotek og Syddansk Universitetsbibliotek .

Det Virtuelle Musikbibliotek præsenterer først og fremmest elektroniske ressourcer:

 En række danske musiktidsskrifter online - det gælder Dansk Musik Tidsskrift (dmt) (1925-2008) og en række andre nyere og ældre danske musiktidsskrifter. Nogle af tidsskifterne har fritekstsøgning.
 Specialedatabasen, der registrerer specialer skrevet ved især de tre universitetsinstitutter i Aalborg, Aarhus og København.
 Udvalgte emner præsenterer forskellige sider af dansk musikhistorie, f.eks. Musik ved Christian IVs hof, Dansk Guldalderjazz og Sanghistorisk Arkiv

Hovedparten af indholdet på Det Virtuelle Musikbibliotek er skabt i perioden 1999-2007.

Se også 
 Netbiblioteker i Danmark

Eksterne henvisninger 
 Bibliotekets hjemmeside

Noter 

Virtuelle Musikbibliotek
Virtuelle Musikbibliotek
Carl-Michael Eide

Carl-Michael Eide (født 24. juli 1974) er en norsk black metal-musiker. Han er også kendt under navnene Aggressor, Czral og Exhurtum. Eide er både trommeslager, bassist og sanger. Han har spillet i en række black metal-bands, deriblandt Ved Buens Ende, Aura Noir, Cadaver, Dødheimsgard, Satyricon, Ulver, Infernö og Virus.

Påskeaften 25. marts 2005 faldt Eide ud fra femte etage i en bygning og skadede sine ben.. Efter dette skiftede han fokus fra trommespil til guitar.

Diskografi

Med Satyricon 
 1992: All Evil (demo)

Med Ulver 
 1993: Vargnatt (demo)
 2005: Blood Inside

Med Ved Buens Ende 
 1994: Those Who Caress the Pale (demo)
 1995: Written in Waters

Med Aura Noir 
 1995: Dreams Like Deserts (ep)
 1996: Black Thrash Attack
 1998: Deep Tracts of Hell
 2004: The Merciless
 2008: Hades Rise
 2012: Out to Die

Med Infernö 
 1996: Utter Hell
 1997: Downtown Hades

Med Dødheimsgard 
 1999: 666 International
 2007: Supervillain Outcast

Virus 
 2003: Carheart
 2008: The Black Flux
 2011: The Agent That Shapes the Desert
 2012: Oblivion Clock (ep)
 2016: Memento Collider

Med Cadaver 
 2001: Discipline
 2004: Necrosis

Referencer

Eksterne henvisninger 

 
 Interview med Carl-Michael Eide på voicesfromthedarkside.de 

Sangere fra Norge
Bassister fra Norge
Guitarister fra Norge
Trommeslagere fra Norge
Heavy metal-musikere
Ulver
Satyricon
Drammensbroen (bybro)

Drammensbroen er en bybro i Drammen, Viken fylke i Norge. Broen blev åbnet søndag 6. september 1936, og det var daværende statsminister Johan Nygaardsvold som klippede snoren. Broen er 260 meter lang og 15 meter bred med to fortove, hver på tre meter. Broen har 9 spænd og er fundamenteret på ca. 17 km træpæle.
Byggesummen var på 1,8 millioner kroner (1936-kroner), og var væsentlig lavere end for den først planlagte stålbro. Broen er repareret en del i de senere år, efter man i en årrække har forsømt vedligeholdelse, og Drammen står nu med det vanskelige valg, om man vil bevare den, eller bygge en ny bro.

Broer i Viken

Broen
Anthony Head

Anthony Stewart Head (født 20. februar 1954) er en britisk skuespiller.

Hans første rolle var en musical ved navn Godspell i starten af 1970'erne.
Succeser i forskellige serier og på scenen, som for eksempel det kortlivede TV program VR-5, gav ham rollen som Rupert Giles i serien Buffy - Vampyrernes Skræk (1997).
I 2002 var han med i serien Manchild.

Anthony har spillet med i en serien Merlin (tv-serie), som handler om troldmanden Merlin. Anthony spillede Uther Pendragon, Kong Arthurs far.

I de tidlige 1980'ere sang han i gruppen Red Box og han har også lavet et musikalbum med George Sarah ved navn Music for Elevators.

Han lever nu i Bath, Somerset, England med Sarah Fisher og sine to børn Emily Rose og Daisy.

Filmografi

Eksterne henvisninger 
 

Skuespillere fra England
Imam Hossein Universitet

Imam Hossein Universitet er et universitet beliggende i Teheran, Iran. Universitetet blev grundlagt i 1986. Med sine 5.000 studerende, det er et af de største universiteter i Iran.

Det har en videnskabelig gruppe og en afdeling for kernefysik.

Men det er ikke kun et center for nuklear forskning, men bedriver også biologiske, herunder mikrobiologisk forskning.

Fakulteter 
Universitetet rummer følgende fakulteter:

 Faculty of Engineering
 Faculty of Electrical and Electronics
 Faculty of Computer and Cyber Power
 Passive Defense Faculty
 Faculty of Basic Sciences
 Faculty of Management and Economics
 Faculty of Social and Cultural Sciences
 Faculty of International Studies
 Velayat Faculty  of Command and Management
 Research Institute of Defense and Security Sciences
 Research Institute of Knowledge and Cognitive Intelligence
 Faculty of the Great Prophet
 Water, Energy and Environment Research Institute
 Islamic Science and Technology Research Institute
 Futurology Science and Technology Research Institute

Referencer 

Teheran
Universiteter i Iran
Jacob Rahbek

Jacob Rahbek (17. september 1728 i Sønderskov, Sønder Borris Sogn – 19. november 1795 i København) var toldinspektør i København.

Han blev 1762 udnævnt til kammerråd og 1770 til justitsråd. 

Han ejede først huset Amaliegade 21 / Blancogade (nu Fredericiagade) 2-2A, som var opført 1758 af Johan Christian Conradi. Senere solgte han sin ejendom til en købmand Duncan og fik 1782 opført ejendommen Store Kongensgade 59, hvortil familien flyttede samme år.

Ægteskaber 
 Gift 1. gang 9. marts 1759 i København med Johanne Riis (1731 i Hellested – 12. november 1761 i København), datter af Peder Riis (ca. 1700-1740), prokurator i Køge og Elisabeth Sophia Ewertz. 
 Gift 2. gang 1766 med Kirstine Marie Geertsen (1749 i Aarhus – 2. november 1768 i København), datter af Morten Andreas Geertsen (ca. 1710-1769), borgmester i Aarhus og Kirstine Marie Feilberg.
 Gift 3. gang 22. november 1769 i København med Anna Olrog (3. december 1747 i København – 27. maj 1828 i København), datter af etatsråd Claus Olrog (1700-1770) og Agnethe Ackermann.

Børn 
Jacob Rahbek fik med sin 1. hustru Johanne Riis, sønnen Knud Lyne Rahbek (1760-1830), senere etatsråd, professor ved Københavns Universitet og medlem af Det Kongelige Teaters direktion.

Han var opsat at give sønnen en grundig opdragelse. Knud Lyne Rahbek fik sin første huslærer, da han var tre år gammel og begyndte at lære latin i femårsalderen. Som niårig fik Rahbek Jens Lorenz Jensen Adzer (1737-1798) som huslærer. Han var en streng herre og låste bl.a. barnet inde på sit værelse hver aften.

Med sin 3. hustru fik han datteren Agnete Sophie Rahbek (døbt 24. november 1770 - 11. december 1837 i København), gift med arkitekt og overbygningsdirektør Christian Frederik Hansen (1756-1845), og den senere præst og oversætter Matthias Rahbek (1780-1846). En anden datter af dette ægteskab var Jacobine Rahbek (31. december 1777 i København - 7. januar 1855 i Meldorf), som var gift med landfoged J.C.F. Heinzelmann (1762-1830).

Kilder 
 Indenforvoldene.dk 

Toldembedsmænd fra Danmark
Danskere i 1700-tallet
Personer fra Sønderjylland (i Danmark)
Justitsråder fra Danmark